《龙井茶》
明代·于若瀛

西湖之西开龙井，烟霞近接南峰岭。飞流蜜汨写幽壑，石磴纡曲片云冷。

拄杖寻源到上方，松枝半落澄潭静。铜瓶试取烹新茶，涛起龙团沸谷芽。

中顶无须忧兽迹，湖州岂惧涸金沙。漫道白芽双井嫩，未必红泥方印嘉。

世人品茶未尝见，但说天池与阳羡。岂知新茗煮新泉，团黄分洌浮瓯面。

二枪浪白附三篇，一串应输钱五万。

作者简介：于若瀛（1552-1610），字元絅，一字文若，号子步，晚号念东，明济宁卫（今山东省济宁市）人。万历十一年（1583年）登癸未科进士第，官直隶知县，迁户部主事，累右佥都御史，官至陕西巡抚，赠右副都御史。工诗擅书，著有《弗告堂集》。